Урыхупс
Уи бжьэпэм сытету, Урыхупс,
Си гъащIэ блэкIам согупсыс:
Уи толъкъун уэрхэу мывэм елъэм
Къахощ щIалэгъуэм и фэеплъыр.
Зэманым елъытауэ уи фэр,
Урыху, уэ Iэзэу уохъуэжыфыр.
Гъатхэм ущхъуантIэм, бжьыхьэм ущхъуэу,
Лъэхъэнэ псори пхэлъ къысщохъур.
Къыщежьэр дэнэ,
Урыху, уи псыпэр?
Къызэптыфыну и жэуапыр?
«Къырыщхьэм сыкъыщыщIожри псынэу,
Си псыпэм къелъыхъуэж гъуэгу зэрыжэнур.
Сыбагъуэ защIэурэ къэскIу гъуэгум
Гукъинэж Iэджи щIокIыр нэгум.
Сыщхьэпэным зезгъэлIалIэу,
СаIуроIэфIэ псы зыхуэлIэм.
Дыгъэ жьэражьэм къызэфIигъащIэм
Хызолъхьэжыфыр къаруущIэ.
Загъэпсэхуну жэщкIэ псори жейм щыхилъафи,
Жей симыIэу IузолъэсыкIыр сэ си Iуфэр,
Си псапэри гуэныхьри здэсхьыжу,
Тэрчыпс сыносри сыхолъэдэжыр».
Чэгъэду Сэлихьэт.
